Førde Internasjonale Folkemusikkfestival

Førdefestivalen er en årlig festival, som blir arrangert av stiftelsen Førde Internasjonale Folkemusikkfestival, i Førde i Vestland. Festivalen presenterer internasjonal folkemusikk og verdensmusikk. Kronprinsesse Mette-Marit er festivalens beskytter.

Arrangement 
Førdefestivalen ble arrangert for første gang i 1990. Festivalen foregår hvert år fra torsdag til søndag i uke 27, og har siden 2005 hatt status som knutepunktfestival.

Festivalens hovedarena er kulturhuset Førdehuset, der festivalen tar i bruk både idrettshall, kinosal, teatersal, festsal og foaje for sine konserter. I tillegg til bruker festivalen små og store arenaer andre steder i og utenfor byen. I alt blir det spilt musikk fra 30 ulike arenaer på Scandic Sunnfjord Hotel & Spa, i Førde Kyrkje, utendørs på Festplassen ved Jølstra, Sogn og Fjordane Kunstmuseum eller på Jølstramuseet på Vassenden (Jølster)  og Jakob Sande-tunet / Klokkargarden i Dale (Fjaler), for å nevne noen. 

Gjennom konseptet Førdefestivalen heile året, arrangerer festivalen 6-8 konserter gjennom året. Den står også bak Bornas Verdsdag Førde, en gratis familiefestival en lørdag i november hvert år, og turnéordningen VestaFolk, hvor festivalen tilbyr subsidierte folkemusikkonserter for mindre arrangører i hele Vestland fylke.

Artister 
Førdefestivalen er ett av de største flerkulturelle arrangementene i Norge, og den største festivalen for akustisk folkemusikk og verdensmusikk i Skandinavia. Hvert år presenterer festivalen rundt 250 artister fra 25 land. Formålet for festivalen er å fremme norsk og internasjonal tradisjonsmusikk/folkemusikk/verdensmusikk.

De fem dagene festivalen varer, blir det presentert mellom 80 og 100 arrangement, med rundt 250 profesjonelle musikere fra mer enn 25 land. Siden starten i 1990 har over 8000 artister fra mer enn 130 land stått på scenen i Førde.

Internasjonal oppmerksomhet 
Førdefestivalen ble i 2019 kåret til en av de fem beste festivalene i Europa uansett sjanger av European Festival Association, og kunne smykke seg med EFFE AWARD-tittelen frem til 2021. Tidlegere har Førdefestivalen stått på det internasjonale musikktidsskriftet Songlines sin liste over de 25 beste internasjonale verdensmusikkfestivalene i verden i mange år. I 2014 kom festivalen også med på den britiske avisen The Guardians liste over de ti beste småbyfestivalene i Europa, og i 2015 stod festivalen på National Geographic Travels topp-sju-liste over europeiske musikkfestivaler de anbefalte i Europa.

Årlige tema 
Festivalen har et hovedtema hvert år: 
 1990: Aust-Europa
 1991: Urbefolkning og min­ori­t­etar
 1992: Afrikanske røter
 1993: Sigøynarmusikk
 1994: Det fjerne østen
 1995: Musikk ved Middelhavet
 1996: Sør for Sahara
 1997: Latin-Amerika
 1998: Europeiske minoritetar
 1999: Musikk ved Svartehavet
 2000: Den Keltiske Familie
 2001: Musikk langs Silkevegen
 2002: Frå fado til flamenco
 2003: Europeiske stemmer
 2004: Saludos del Caribe!
 2005: Klangar frå Det kaspiske hav
 2006: Brasil! Brasil!!
 2007: Émotions françaises
 2008: Dialogue
 2009: World Voices
 2010: FRIDOM og undertrykking
 2011: Women's World
 2012: Coexistence - Sameksistens
 2013: Musikk & Natur
 2014: Lokal - global i 25 år
 2015: World ConneXions
 2016: På flukt ! Flight
 2017: Klangen av Norden!
 2018: Dansen i musikken, musikken i dansen!
 2019: 30 år utan grenser!
 2020: Festivalen ble avlyst pga korona-pandemien.
 2021: Heime! 
 2022: Musikk i kriser
 2023: Draumar

Stifting 
Førde Internasjonale Folkemusikkfestival er en stiftelse med følgende medlemmer:  
 Sogn og Fjordane fylkeskommune
 Førde kommune
 Sunnfjord Næringsutvikling
 Førde ungdomslag
 Indre Sunnfjord Spelemannslag
 Sogn og Fjordane Folkemusikklag
 FolkOrg

Styret 
Styre for Førde internasjonale folkemusikkfestival (2021-2023): Arne Osland (styreleiar), Anne Kristin Lilleaasen, Trond Ueland, Ole Nilssen, Christoffer Knagenhjelm, Aslak Johnsen.

Tilsette og frivillige 
Festivalen har 5,7 årsverk. I tillegg til dette legg rundt 240 frivillige ned over 3500 dugnadstimer hvert år for festivalen.

De ansatte per 5. oktober 2023:
 Direktør: Sølvi Lien
 Økonomi- og sponsoransvarlig: Anne Oline Gullaksen
 Kommunikasjonssjef: Torill Gundersen
 Produsent: Ingebjørg Nomeland
 Produsent: Marion Mulelid
 Billettansvarleg (50%): Leni Myklebust
 Kontormedarbeider (20%): Fride H. Haugen

Eksterne lenker 
 
 H.K.H. Kronprinsessens beskytterskap
 Bjørkum, Hilde (2012) Knutepunktordninga – framtidsretta kulturpolitikk?
 The Songlines guide to the best festivals of 2014.
 Førdefestivalen får internasjonal merksemd i jubileumsåret
 Hjemmesidene til Førdefestivalen

Musikkfestivaler i Vestland
Kultur i Sunnfjord